DOHOME วิ่ง 3% โบรกอัพเป้า 17.80 บ. ชี้ผลงานปี 66 ฟื้น รับไฮซีซั่น
DOHOME บวก 3% เก็งผลงานปี 66 ฟื้น รับรายได้ภาคเกษตรทรงตัว และเข้าไฮซีซั่นกิจกรรมก่อสร้างช่วงไตรมาส 1/66 โบรกอัพเป้า 17.80 บ.
DOHOME บวก 3% เก็งผลงานปี 66 ฟื้น รับรายได้ภาคเกษตรทรงตัว และเข้าไฮซีซั่นกิจกรรมก่อสร้างช่วงไตรมาส 1/66 โบรกอัพเป้า 17.80 บ.
9 ม.ค. 2566

ผู้สื่อข่าวรายงานว่า วันนี้ (9 ม.ค.66) ราคาหุ้น บริษัท ดูโฮม จำกัด (มหาชน) หรือ DOHOME ณ เวลา 10:18 น. อยู่ที่ระดับ 14.90 บาท บวก 0.50 บาท หรือ 3.47% สูงสุดที่ระดับ 15 บาท ต่ำสุดที่ระดับ 14.50 บาท ด้วยมูลค่าการซื้อขาย 83.60 ล้านบาท

บล.กสิกรไทย ระบุในบทวิเคราะห์ว่า แม้ในงวดไตรมาส 4/65 ยอดขายสาขาเดิมจะพลิกเป็นลบที่ 8-9% แต่คาด GPM จะเพิ่มขึ้นเล็กน้อยจากไตรมาสก่อน ขณะที่กำไรปกติยังถูกกดดันจากค่าใช้จ่ายและการตั้งสำรอง แต่ทางฝ่ายวิจัยประเมินเป็นจุดต่ำสุดไปแล้ว และได้สะท้อนไปในราคาแล้ว โดยทางฝ่ายวิจัยมีมุมมองเชิงบวกต่อแนวโน้มการฟื้นตัวที่ชัดเจนและแข็งแกร่งในปี 66 หนุนจาก (1) คาดรายได้ภาคเกษตรทรงตัวในปี 66 (2) เข้าสู่ช่วงไฮซีซั่นสำหรับกิจกรรมก่อสร้างในช่วงไตรมาส 1/66 ประเมินราคาเหล็กที่คาดจะสูงขึ้นและ GPM ที่เพิ่มขึ้นจากเงินบาทที่แข็งค่าขึ้นและค่าขนส่งที่ลดลง ทั้งนี้จึงได้มีการปรับเป็น “ซื้อ” จากเดิม “ถือ” พร้อมกำหนดราคาเป้าหมายใหม่เป็น 17.80 บาท จากเดิม 11.80 บาท